PRODA

Ballett
2024-08-12 10:30 - 12:00, 2024-08-14 10:30 - 12:00, 2024-08-16 10:30 - 12:00, 2024-08-19 10:30 - 12:00, 2024-08-21 10:30 - 12:00, 2024-08-23 10:30 - 12:00 (Europe/Oslo) | PRODA Oslo, Marstrandgata 8, Oslo, Norge
med Camilla Spidsøe
Beskrivelse av klasse:
Min karriere som danser er ekstremt variert og med store kontraster. Hovedfokus er på ballett som min mest brukte teknikk og treningsform , men sterkt påvirket av min egen personlige stil og signatur som er en fusion av alt jeg har gjort. Selv om jeg har ballett som hoved trening , er det stort sett moderne dans / samtids dans jeg utfører på scenen.
Fra livet som danser i Carte Blanche i Bergen til å være solist i operaen har det gitt meg så mye erfaring i bevegelses mønster og mine ballettklasser er inspirert av hvordan jeg selv danser på scenen og samtidig med små element av yoga som sniker seg inn mellom øvelser.
Jeg er opptatt av at vi hele tiden får bevege overkropp og armer like mye som bena og fokuserer på hvor langt vår kropp kan gå i forskjellige små og store vinkler og sirkler med våre ledd. For meg er all dans en helhets opplevelse og tilstedeværelse, hvor jeg inspirerer til å finne kraften og lidenskapen inni oss for så å la det sitre ut av kroppen. Jeg er også nøye med at alle er vi forskjellige i vår fysikk, og at i stedet for å prøve å kopiere en satt teknikk, så finner vi vår egen personlige måte å utføre teknikken og bevegelsene. Profesjonelle klasser er spesielt inspirerende for meg , da jeg kan dele direkte mine erfaringer med dere som også har mye kunnskap. Jeg vil si at klassene mine er veldig fysiske og organiske i sin oppbygging slik at kroppen vår blir åpen og sterk.

Jazz
2024-08-13 09:00 - 10:30, 2024-08-15 09:00 - 10:30, 2024-08-20 09:00 - 10:30, 2024-08-27 09:00 - 10:30, 2024-08-29 09:00 - 10:30
med Subjazz.
Beskrivelse av klasse:
Subjazz klassene er først og fremst en deltakelse i pur danseglede med sterkt fotfeste i jazzdansens mangfoldige stilarter og danseriske uttrykk i alt fra kommersiell heels, tradisjonell jazzdans med stokk og hatt hele veien over til det mer kontemporære/samtidige.
Vi fordrer gjennom vår undervisning at deltakerne dyrker sin lidenskap og elsk for dansen. At det skapes god stemning, har et åpent og inkluderende rom og sinn med masse energi og plass til alle som vil være med.
Klassen bygges opp gjennom en enkel, «lett å følge», oppvarming, danseriske sekvenser over gulvet og kombinasjoner som kan få rockefoten til å dirre og hjertet til å pulse litt ekstra!

Semesterkickoff
2024-08-15 10:30 - 11:30
Semesterkickoff – hangout and in !
Nå er høstsemesteret i gang og vi inviterer til å feire at semesteret er i gang.
Kom å heng og mingle – vi serverer snaks, frukter, kaffe og te.
Velkommen!

Kræsjkurs for ferske scenekunstnere
2024-08-22 09:30 - 16:30
Kræsjkurs for ferske scenekunstere
– et bransjetreff for scenekunstnere i etableringsfasen
Dato: 22. august 2024 kl. 09:30-16:30
Sted: Vega Scene eller digitalt
Vi nærmer oss KRÆSJKURS for ferske scenekunstnere!
Vi er nå utsolgt for billetter til å delta fysisk, MEN HELE PROGRAMMET STRØMMES DIGITALT – og her er det endeløst med billetter!
På strømmingen blir det også program og presentasjoner av aktuelle bransjeaktrører i pausene i det «fysiske» programmet kl: 10:40 til 11:10 og 15:15 til 15:45 – så heng med!
OG etter arrangementet møtes ALLE som vil på SALT!!
MELD DEG PÅ DIGITAL STRØMMING! Påmelding her!
Påmelding er bindende.
OM KRÆSJKURSET:
Som nyutdannet eller selvlært kan du mye om det å stå på scenen… meeeen kanskje litt mindre om hvordan navigere i arbeidslivet?
Hvis det er tilfellet, da skal du definitivt henge med oss! Vi skal ta en nærmere titt på overgangen til det profesjonelle livet: hvordan organisere hverdagen, bygge nettverk, forstå det politiske landskapet, kjenne dine rettigheter og velge riktig organisasjonsform. Og ikke minst, hvordan få jobb!
Vi har samlet alt dette på én fagdag – med masse fine folk som vil dele sine erfaringer med deg. I tillegg til foredrag og samtaler med organisasjoner, utøvere og mulige arbeidsgivere, blir det stands med mange ulike tilskuddsordninger og bransjeaktører du kan bli kjent med.
Vi følger suksessen fra i fjor, med nye aktuelle foredrag, paneldeltakere, utøvere og arbeidsgivere.
Program:
09.30: Dørene åpner
10.00: Velkommen!
10.10: Bransjenavigasjon – hvordan ser bransjen ut, hvor starter du?
10.40: Møt bransjeaktørene – mingling på stands – på egen hånd eller med hjelp
På strømming blir det presentasjon av tre bransjeaktører.
11.10: Kræsjkurs i arbeidslivet – regler, rettigheter og muligheter
Lunsj og mingling
13.15: Fra nyutdannet til etablert scenekunstner – vi prater med folk som har gjort dette en stund. Moderator for samtalen: Tone Øvrebø Johannessen
Kunstnere i panelet: Julian Karenga, Christoffer Mæland og Hanna Mjåvatn
14.00: På baksiden av søknadsportalen – hvordan skal du nå frem i søknadsbunken?
14.45: Møt Fagforbundene – hvorfor bør du være fagorganisert?
15.15: Pause på Vega Scene
På strømming blir det presentasjon av 3 bransjeaktører.
15.45: Ferske utøveres muligheter på arbeidsmarkedet – vi prater med arbeidsgivere og stiller de alle de kleine spørsmålene. Moderator for samtalen: Agnete Haaland
Arbeidsgivere i panelet: Celine Engebrigtsen/Stella Casting, Tine Valavuo Tyldum fra Scenekunstbruket, Jørgen Knudsen/Black Box, Henriette Pedersen/Nartmannstiftelsen og Runar Hodne fra Oslo Nye Teater.
16.30: Program på Vega avsluttes men du kan gå videre til:
Party på SALT!

Arrangert av: Skuespiller- og danseralliansen, Creo, Norsk skuespillersenter og PRODA profesjonell dansetrening.

Dansens Hus /PRODA - workshop med Siri Jøntvedt
2024-08-22 10:00 - 12:00
Dansens Hus /PRODA – workshop med Siri Jøntvedt
I denne workshopen deler jeg min praksis, utviklet i forbindelse med arbeidet med å skape forestillingen Liquid Body. Vi utforsker temaer som lytting, tolkning, timing og varighet i relasjon til musikk.
Kom og dans!
Hilsen Siri
Forestillingen Liquid Body spiller på Emanuel Vigeland mausoleum 20. og 21. September som del av Dansens Hus og Ultimafestivalen 2024 sitt program.
Liquid Body er en danseforestilling, men også en konsert av og med dansekunstner Siri Jøntvedt og lydkunstner Ingar Zach. Forestillingen er baseret på Zachs prisbelønte album Musica Liquida fra 2022. Sammen utforsker de bevegelse og lyd i relasjon til et unikt akustisk rom; Emanuel Vigelands mausoleum. Liquid Body fremføres her, hvor også musikken til albumet er tatt opp.
Les mer om forestillingen her.
Les mer om Siri Jøntvedt her.

Foto: Tale Hendnes
Workshopen med Siri Jøntvedt er gratis og åpen for brukere av PRODA.
Workshopen er et samarbeid mellom Dansens Hus og PRODA og er også endel av Dansens Hus PRO-program. Les mer om Dansens Hus PRO og Dansens Hus PRO-program her.

Ballett
2024-08-26 09:00 - 10:30, 2024-08-28 09:00 - 10:30, 2024-08-30 10:30 - 12:00, 2024-09-02 10:30 - 12:00, 2024-09-04 10:30 - 12:00, 2024-09-06 10:30 - 12:00, 2024-09-09 10:30 - 12:00
med Kristian Alm
Beskrivelse av klasse:
Kristian sine klasser fokuserer på dynamikk, flyt og forflytting i rommet. Barren er logisk og relativ enkel, og i senter er det fokus på å danse stort og dynamisk. Klassene har som mål at danserne skal få beveget mest mulig på seg, og få repetert øvelser flere ganger.

Contemporary technique/ Contact improvisation
2024-08-26 10:30 - 12:00, 2024-08-27 10:30 - 12:00, 2024-08-28 10:30 - 12:00, 2024-08-29 10:30 - 12:00
with Charlotte Mclean
Contemporary technique – contact improvisation
We’ll work on the technique of contact and connecting. First with oneself, then with each other. We’ll practice consent within contact, involving leaving / saying ‘no’ to dances, as well as inviting connection from the world outside the studio. We’ll end with some phrases, in which we need each other to dance. If you wake up and don’t want to engage in contact with other humans, feel free to still come along – the class will be adapted to everyone’s individual needs.

Info about the performance And
Charlotte will play her performance And at Black Box teater 6th and 7th September in week 36.
Using honesty, charisma and humour, Scottish dance artist Charlotte Mclean weaves contemporary and highland dance with personal stories, political commentary and spoken word. And is an auto-biographical performance about growing up as a woman and explores culture, identity, nationality and reproductive rights to deliver an exciting, empowering and fierce performance.

‘Exhilarating…jaw droppingly bold and clever’ The Scotsman
‘fierce and empowering’ All Edinburgh Theatre
‘an edge as sharp as the swords she dances on’ The List
Link to trailer for «And» here.
Photo from And
Photographer: Maria Falconer

Afro Fusion
2024-09-03 10:30 - 12:00, 2024-09-05 10:30 - 12:00
med Freddy Milanya
Class description:
As the name suggests, Afro-fusion is a fusion of African dances. It is not a distinct dance style but rather an open concept that allows for the freedom to blend movements rooted in both modern and traditional African dance forms.
We will delve into the rich cultural tapestry of Africa, exploring a wide range of African music, incorporating movements and inspiration from various folk, contemporary, and street styles like Ndombolo, Azonto, Konto, Pantsula, Afrohouse, and Amapiano, among others.
Freddy will guide you through engaging drills, steps, and choreographies, focusing on body isolations, footwork, fluid movements, and the infectious rhythms that define the various African dance genres.
Join in as we create a space where cultural exchange and creative expression intertwine.

Musikaldans
2024-09-06 09:00 - 10:30
med Mikkel Maanum
På disse klassene kommer vi til å ha fokus teknikk, musikalitet, stil og scenisk uttrykk.
Klassen er delt inn i tre bolker. Vi starter med en teknisk oppvarming etterfulgt av tekniske øvelser i senter og over gulvet. Vi avslutter med en lengre bolk hvor vi innstuderer en koreografi. Koreografisk skal vi innom ulike stiler som alle ligger Broadway-musikalen nært. Vi kommer til å gjøre en ny koreografi hver uke. Ta gjerne med karaktersko om ønskelig. Selv om vi skal ha fokus på teknikk skal vi først og fremst ha det gøy og oppnå danseglede.
(Info fra PRODA: Hvis dere tar med karaktersko, er det viktig at sålene ikke avgir merker på hvite dansematter)
Foto: Charlotte Brænna
Musikaldansklassene på PRODA er støttet av Musikkteaterforum i CREO.

House
2024-09-10 10:30 - 12:30
med Anne Golberg Stavn
Klassebeskrivelse:
I klassene er jeg opptatt av at deltagerne skal finne frihet i sin egen kropp til å utforske rytme, grounding og musikalitet. House har en hel del grunnleggende trinn og elementer, men er også i stor grad basert på hver enkelt dansers individuelle tolkning av bevegelsene. Jeg legger mer vekt på den kroppslige opplevelsen av bevegelsen enn hvordan den ser ut, og jobber ofte uten speil. Klassen består av en oppvarmingsdel hvor fokus er å åpne kroppen og finne groove og tyngde. Deretter en mer teknisk del hvor fokuset er på grunnleggende trinn og variasjoner av disse, for å gi et godt grunnlag til å kunne trene videre selv. Vanligvis avslutter jeg klassene med en kombinasjon, og i noen tilfeller mer konkrete oppgaver knyttet til å leke/improvisere med bevegelsene og trinnene de har lært.

Foto fra Anne Golberg Stavns prosjekt «JAM» (2022)
Fotograf: Ortenheim

Kaffe & Hangout
2024-09-10 12:00 - 13:00
Etter klasse setter vi fram te og kaffe samt litt frukt og snaks!
En hyggelig stund der vi kan henge rundt, tøye ut kanskje, skravle og mingle.
Velkommen!
